அவ்விளைஞனின் பெயர் 'மார்க் சக்கர்பர்க்' (Mark Zuckerberg). வட அமெரிக்காவைச் சார்ந்தவன். 'ஹார்வட்' (Harvard) பல்கலைக் கழகத்தின் மாணவன். அவன் சிந்தனையில் உதித்த அந்த யோசனை, நண்பர்களை ஒன்றிணைப்பது. அதாவது நாம் நண்பர்களாக ஒன்றிணைவதின் மூலம் நம்முடைய நண்பர்களின் நண்பர்களையும் நண்பர்களாக்க முடியும் அல்லவா!? நண்பனின் நண்பன் எனக்கும் நண்பனே என்ற அடிப்படையில் ஒரு நட்பு வலைப்பின்னலை உருவாக்குவது எளிதுதானே.. இதை இணையத்தின் மூலம் சாத்தியமாக்குவது எளிது என்பதனால், அவன் செய்தது எல்லாம் ஒரு சிறிய மென்பொருளை எழுதி அதை இணையத்தில் பதிவேற்றியதுதான். அந்த நண்பர்களுக்கான வலைப்பின்னல் வளர்ந்து இன்று அறுபது கோடி (600 மில்லியன்) நபர்களை இணைத்திருக்கிறது. அவ்விளைஞனை உலகின் இளம் வயது கோடீஸ்வரனாக்கி இருக்கிறது.